open-index/open-wikipedia-markdown huggingface dataset:
புபொப 40

**புபொப 40** (*NGC 40*) அல்லது **கால்டுவெல் 2** (*Caldwell 2*) என்பது ஒரு கோள்வடிவ நெபுலா ஆகும். இதனை வில்லியம் எர்செல் என்பவர் 1788 ஆம் ஆண்டு நவம்பர் 25 தேதியில் கண்டறிந்தார். இப்புதிய பொருள் இறக்கும் தருவாயில் உள்ள விண்மீனைச் சுற்றியுள்ள சூடான வாயுவால் உருவானது. ஒரு விண்மீன் தன்னுடைய வெளியடுக்கை வெளியேற்றிவிட்டு சிறிய சூடான விண்மீனாக ஒளிர்கிறது. இந்த சூடான விண்மீனின் மேற்பகுதியில் சுமார் 50000 பாகை செல்சியசு வெப்பநிலை இருக்கிறது

நட்சத்திரத்தில் இருந்து வீசும் கதிர்வீச்சு வெளியடுக்கின் மேற்பகுதியை சுமார் 10000 பாகை செல்சியசு அளவுக்கு உயர்த்துகிறது.  மேலும் இது குறுக்காக ஒரு ஒளியாண்டு தூரத்தைக் கொண்டுள்ளது. சுமார் 30000 ஆண்டுகளுக்குப் பின்னர் அறிஞர்கள் தற்பொழுது ஒரு கோட்பாட்டை முன்மொழிகின்றனர். இக்கோட்பாட்டின்படி கிட்டத்தட்ட பூமியின் அளவுக்குச் சமமான வெள்ளை குறுங்கோளை வெளியேற்றிவிட்டு புபொப 40 விரைவில் வெளுத்துவிடும் என்கின்றனர்

## படக்காட்சியகம்

File:The Bowtie Nebula HST.jpg|ஹபிள் விண்வெளித் தொலைநோக்கி


## மேற்கோள்கள்

## வெளியிணைப்புகக்ள்
* 

.

0040
புபொப 0040
002
ஆலன் கம்மிங்

**ஆலன் கம்மிங்** () (பிறப்பு: 27 ஜனவரி 1965) ஒரு ஆங்கில திரைப்பட நடிகர், தயாரிப்பாளர், திரைக்கதையாசிரியர், குரல் நடிகர், இயக்குநர் என பன்முகம் கொண்டவர் ஆவார். இவர் தி பாய் நெக்ஸ்ட் டோர் போன்ற பல திரைப்படங்களிலும் பல தொலைக்காட்சி தொடர்களிலும் நடித்துள்ளார். இவர் த ஸ்மர்ஃப்ஸ், த ஸ்மர்ஃப்ஸ் 2 போன்ற பல திரைப்படங்களுக்கு குரல் கொடுத்துள்ளார் என்பது குறிப்பிடத்தக்கது.

## வெளி இணைப்புகள்
* 
* 
* 
* 

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகர்கள்
பகுப்பு:அமெரிக்க தொலைக்காட்சி நடிகர்கள்
பகுப்பு:திரைப்படத் தயாரிப்பாளர்கள்
பகுப்பு:திரைப்பட இயக்குநர்கள்
பகுப்பு:குரல் நடிகர்கள்
புபொப 41

**புபொப 41** *(NGC 41)* என்ற புதிய வானுறுப்பு பெகாசசு விண்மீன் குழாமில் உள்ள ஒரு சுருள் விண்மீன் பேரடை ஆகும்.

## மேற்கோள்கள்

*
*

0041
புபொப 42

**புபொப 42** *(NGC 42)* என்ற புதிய வானுறுப்பு பெகாசசு விண்மீன் குழாமில் உள்ள ஒரு விண்மீன் பேரடை ஆகும். இது புபொப 41 என்று பட்டியலிடப்பட்டுள்ள சுருள் விண்மீன் பேரடையுடன் ஈர்ப்பு விசை கொண்டு ஊடாடுகிறது.

## மேற்கோள்கள்

*

## வெளியிணைப்புகக்ள்
* 

பகுப்பு:புதிய பொதுப் பட்டியல் பொருட்கள்
புபொப 44

thumb|புபொப 44
**புபொப 44** *( NGC 44)* என்பது அந்திரொமேடா விண்மீன் குழாமில் உள்ள ஒரு இரும விண்மீன் ஆகும். இதில் இடம்பெற்றுள்ள இரண்டு விண்மீன்களும் F4 வகையைச் சேர்ந்தவை. முதன்முதலில் 1827 ஆம் ஆண்டு நவம்பர் 22 ஆம் தேதியில் சான் எர்சல் என்பவர் இவ்விண்மீனைப் பற்றிய பதிவைச் செய்துள்ளார். இவ்விண்மீன்கள் மிகவும் சிறியவை , ஐயத்தை உண்டாக்குபவை , தெளிவான இரவில்தான் இவற்றைக் காணமுடியும் என்று இவர் தன்னுடைய குறிப்புரையில் தெரிவித்துள்ளார்.

## மேற்கோள்கள்

0044
பகுப்பு:அந்திரொமேடா (விண்மீன் குழாம்)
பகுப்பு:இரும விண்மீன்கள்
ஜோர்ஜ் கெஸ்தே

**ஜோர்ஜ் கெஸ்தே** (*Georges Gasté*) ஆகத்து 30, 1869 - 1910) என்பவர் ஒரு பிரெஞ்சு நாட்டு கீழைத்தேய ஓவியரும், நிழற்படக் கலைஞரும் ஆவார்.

## வாழ்க்கைக் குறிப்பு
இவர் 1869ஆம் ஆண்டின் ஆகஸ்ட் முப்பதாம் நாளில் பாரிசில் பிறந்து, 1910ஆம் ஆண்டில் மதுரையில் இறந்தார். இவரது பாட்டனாரும், தந்தையும் கலைப்பொருள் வணிகர்களாக இருந்ததாலோ என்னவோ இளமையிலேயே கீழைத்தேய சித்திரக்கலையில் ஆர்வமுடையவராக இருந்தார். பாரிசில் கலைப்படிப்பை முடித்தார். கீழை நாகரிகத்தால் ஈர்க்கப்பட்டு துனிசியா, அல்ஜீரியா, எகிப்து, பாலஸ்தீனம் உள்ளிட்ட நாடுகளில் விரிவாகப் பயணம் செய்தார். இப்பகுதிகளில் வசித்த மக்களின் முகங்கள் அவரை வெகுவாகக் கவரவே அவர்களின் பல்வேறு உருவப்படங்களை வரையலாயினார். பின்னர் இந்தியாவுக்கும், இலங்கைக்கும் வந்தார். 1892-இல் துவங்கி இவ்வாறு அலைந்து திரிந்த அவர் 1908-இல் மதுரையிலேயே தங்கிவிட்டார். உடல்நலம் குன்றி 1910-இல் இயற்கை எய்தினார்.

இவரது நிழற்படங்களும், ஓவியங்களும் நூறு ஆண்டுகளுக்கு முந்தைய கீழைத்தேய வாழ்வை உயிர்ப்புடன் படம்பிடித்துக் காட்டுபவையாக உள்ளன. ஆக்ரா, தில்லி, வாரணாசி, மதுரை உள்ளிட்ட இந்தியாவின் எட்டு நகரங்களின் அரிய காட்சிகளைப் பதிவு செய்துள்ளார்.

## உசாத்துணைகள்

*Lynne Thornton, *Les Orientalistes, peintres voyageurs* ("The Orientalist, travelling painters"), Courbevoie, ACR edition, Poche Couleur, 1994, ()
*Aude de Tocqueville, *Georges Gasté. Traquer le soleil dans l'ombre* ("Tracking the sun in the shadows"), Arthaud, collection of the spirited traveller, 2013, ()

## வெளி இணைப்புகள்
* செய்திக்குறிப்பு , நிழற்படங்களுடன்.

பகுப்பு:பிரெஞ்சு ஓவியர்கள்
பகுப்பு:1869 பிறப்புகள்
பகுப்பு:1910 இறப்புகள்
ஐஓஎஸ் 8

**ஐஓஎஸ் 8** எனப்படுவது அப்பிள் நிறுவனத்தினால்  ஐஓஸ் இயங்குதளத்தின் ஏழாம் பதிப்பின் தொடர்ச்சியாக வெளியிடப்பட்ட பதிப்பாகும். 2014ஆம் ஆண்டின் ஜூன் இரண்டாம் நாளில் அப்பிளின் மென்பொருள் வல்லுனர் கூட்டத்தில் இந்த மென்பொருள் பதிப்பு அறிமுகப்படுத்தப்பட்டது. ஐஓஎஸ் ஏழாம் பதிப்பின் சார்ந்து இடைமுகம் மேலும் சிறப்பாகப்பட்டுள்ளது. திசம்பர் 9, 2014 அளவில் கிட்டத்தட்ட 63 வீதமான பயனர்கள் ஐஓஎஸ் எட்டாம் பதிப்பை பயன்படுத்துகின்றனர்.

## சான்றுகள்

## இணைப்புகள்
*ஐஓஎஸ் எட்டாம் பதிப்பு - ஆப்பிள் நிறுவனம்

பகுப்பு:ஐஓஎஸ் இயங்குதளங்கள்
பகுப்பு:ஐஓஸ்
நாஞ்சில் ஏடு

**நாஞ்சில் ஏடு** நூல் 1961 ஆம் ஆண்டு ஆகஸ்டு 26 அன்று குமரி மாவட்டத்திலுள்ள வீராணமங்கலத்தில் அமைந்திருந்த *மனோரமா பப்ளிஸிட்டி*யால் வெளியிடப்பட்டது. இந்நூலின் ஆசிரியர் இறச்சக்குளத்தைச் சார்ந்த பி.ஜெ. பொன்னையா, இதன் உரிமை ஆசிரியர் வீராணமங்கலத்தைச் சார்ந்த வி.எஸ். ஆபிரகம்.
## ஆசிரியர் குறிப்பு
குமரி மாவட்டத்திலுள்ள அறிவும், ஆற்றலும், சீரும், சிறப்பும், அன்பும், நற்பண்பும் மற்றும் அறவாழ்வும் கொண்ட பல நல்லோர்களின் குறிப்பை *குமரி ஏடு* என வெளியிட முயற்சி செய்து நிதிப்பற்றாக்குறையினால் குமரி மாவட்டத்தின் நாஞ்சில் பகுதியைச் சார்ந்தவர்களை மட்டும் கொண்டு *நாஞ்சில் ஏடு* வெளியிடப்படுகிறது.
## காணிக்கை
இந்நூலை நாஞ்சில் நாட்டின் தேரூரைச் சார்ந்த கவிமணி தேசிக விநாயகம் பிள்ளைக்கு காணிக்கையாக சமர்ப்பித்துள்ளனர்.
அக்குறிப்பில்,

*நாஞ்சில் தமிழை நாவாலும் பாவாலும் நயம்பட எடுத்தியம்பி நாவலரும் பாவலரும் நாடிவந்து போற்றும் வண்ணம் நாஞ்சில் நாட்டினுக்கு நற்பெயரீட்டி வைத்து, நற்பதமெய்திய கவிமணியாம் கவிமணி.சி. தேசிய வினயகனுக்கு இந்த நாஞ்சில் ஏடு எம் காணிக்கையாய் அமைவதாக*.

எனக் குறிப்பிடப்பட்டுள்ளது.

பகுப்பு:1961 தமிழ் நூல்கள்
வில்சன் விளைவு

**வில்சன் விளைவு** (Wilson effect ) என்பது மின்கடவா பொருள் ஒன்று ஒரு காந்தப் புலத்தில் நகரும் போது, நகரும் திசைகளுக்கு செங்குத்தான திசைகளில் மின்னூட்டம் தோன்றுகின்றன. வில்சன் மின்கடவாப் பொருளாக உள்ளும் புறமும் உலோகப் பூச்சுடைய பொள்ளல் உருளையை காந்தப் புலத்தில் சுழற்றுவதன் மூலம் இவ்விளைவினை விளக்கிக் காட்டினார். உலோகப் பரப்புகள் மின்னூட்டம் பெற்றன. சுழல்திசை மாறும் போது மின்னூட்டமும் திசை மாற்றமடைகிறது.

## சான்றுகள்
* A dictionary of science -ELBS

## மேற்கோள்கள்

பகுப்பு:இயற்பியல்
புபொப 45

**புபொப 45** *( NGC 45 )* என்பது திமிங்கில விண்மீன் குழாமில் உள்ள சுருள் விண்மீன் பேரடை ஆகும். இது 1835 ஆம் ஆண்டு நவம்பர் பதினொன்றாம் நாளில் சான் எர்சல் என்ற ஆங்கில வானியல் வல்லுநரால் கண்டறியப்பட்டது. இதன் மேற்பரப்பு குறைவான பிரகாசத்துடன் காணப்படுகிறது. இது விண்மீன் ஒளியளவான 6.8 விண்மீன் HD 941 அளவில் அமைந்துள்ளது.

## படக் காட்சியகம்

File:NGC45--hst-606-r814g555b435.jpg|Combined HST images
File:NGC 0045 2MASS.jpg|2MASS (near-அகச்சிவப்புக் கதிர்)


## மேற்கோள்கள்

* http://seds.org/

## வெளிப்புற இணைப்புகள்

* 

0045
பகுப்பு:திமிங்கில விண்மீன் குழாம்
அடிலெய்டு நீள்வட்ட அரங்கம்

**அடிலெய்டு நீள்வட்ட அரங்கம்** (*Adelaide Oval*) தெற்கு ஆஸ்திரேலியாவின் அடிலெயிட் நகரில் அமைந்துள்ள விளையாட்டரங்கமாகும். இது  அடிலெய்டு நகர மையத்திற்கும் வடக்கு அடிலெய்டிற்கும் இடையே  பார்க்லாண்ட்சில் அமைந்துள்ளது. 

இந்த விளையாட்டரங்கம்  முதன்மையாக துடுப்பாட்டப் போட்டிகளுக்கும் காற்பந்தாட்டப் போட்டிகளுக்கும் பயன்படுத்தப்படுகின்றது. ஆனால் இவ்வரங்கம் இரக்பி லீக், இரக்பி யூனியன்,  சங்கக் கால்பந்து, மற்றும் இசைக் கச்சேரிகளுக்கும் அவ்வப்போது வழங்கப்படுகின்றது. 1933இல் நடந்த ஆசசு தொடரில் மூன்றாவது தேர்வுப் போட்டிக்கு  துடுப்பாட்டத்திற்கு சாதனை வருகையாக 50,962 பார்வையாளர்கள் கண்டு களித்தனர்; அனைத்துப் போட்டிகளுக்குமான சாதனை வருகையாக 62,543 பேர் 1965இல் நடந்த தெற்கு ஆத்திரேலியா காற்பந்துக் கூட்டிணைவு ஆட்டத்திற்கு வந்திருந்தனர்;  இப்போட்டி அடிலெய்டு துறைமுகத்திற்கும் இசுட்டூவர்ட்டு காற்பந்துக் கழகத்திற்கும் இடையே நடைபெற்றது.
## மேற்சான்றுகள்

பகுப்பு:ஆத்திரேலிய விளையாட்டரங்குகள்
விலக்குதல் (சதுரங்கம்)

சதுரங்க விளையாட்டில் **விலக்குதல்** (*Deflection*) என்பது திட்டமிடப்பட்ட ஒரு சதுரங்க உத்தியாகும். எதிரியின் காயை அது ஆக்ரமித்துள்ள சதுரத்தில் மற்றொரு சதுரத்துக்கு விலகிச்செல்ல தூண்டுவதே விலக்குதல் எனப்படும். இது அருகில் உள்ள சதுரத்திற்கோ, வேறு வரிசைக்கோ வேறு தரத்திற்கோ நகரச் செய்வதாக இருக்கலாம். அவ்வாறு விலகிச் செல்லும் வீரரின் அரசரோ, சக்தி வாய்ந்த பிற காய்களோ தூண்டிய வீரரால் கைப்பற்றப்பட நேரிடும். குறிப்பாக இவ்வுத்தி இணைப்பு நகர்வுகள் அல்லது இணைத்துத் தாக்கும் சூழல்களில் பயன்படுகிறது. விலக்கப்படும் அந்தக்காய் குறிப்பிட்ட அந்த கட்டத்தில் இருக்கும்போது விலக்கத் தூண்டுபவரின் முன்னேற்றத்திற்குத் தடையாக இருக்கிற  காரணத்தாலேயே அதை அவர் விலக்க முயல்கிறார். அதிகப்பலன் கொடுக்கும் ஒரு சதுரத்தில் நிற்கும் எதிரியின் காயை உபயோகமில்லாத வேறு சதுரத்திற்கு நகர்த்த வைக்கவும் பலியாட்டம் விளையாடி விலக்குதல் உத்தியை செயல்படுத்துகின்றனர். பல்வேறு உத்திகளை உள்ளடக்கியிருக்கும் இணைப்பு நகர்வுகள், தன்னுடைய ஒரு அங்கமாக விலக்குதல் உத்தியையும் வைத்துள்ளது.
 
அரசரைப் பாதுகாக்கும் பெரும் பொறுப்பில் இருக்கும் ஒரு குறிப்பிட்டக் காயை அங்கிருந்து விலக்கினால் அரசரின் பாதுகாப்பையும் தகர்க்கலாம்  அதனால் வெற்றியையும் சுவைக்கலாம் என்பதே விலக்குதல் உத்தியின் தத்துவமாகும். 

## இவற்றையும் காண்க
* மிகை பாரமேற்றுதல்
* தியாகம்

## மேற்கோள்கள்

## வெளி இணைப்புகள்
* Chess Tactics Repository - Deflection - Collection of chess problems on deflection
* 101 Chess Tips - Deflection  - Relates deflection to an overworked piece
* Chess Guru - Learn how to use deflection in chess - A tutorial in the use of deflection to win games
* Chess Corner - Deflection - Shows several chess problems involving deflection

பகுப்பு:சதுரங்க உத்திகள்
பகுப்பு:சதுரங்க சொல்லாட்சி
சுங்கை பாலாஸ் தேயிலை தோட்டம்

**சுங்கை பாலாஸ் தேயிலைத் தோட்டம்** (ஆங்கிலம்: ***Sungai Palas Tea Plantation***, மலாய் மொழி: ***Ladang Teh Sungai Palas***) என்பது மலேசியா, பகாங், கேமரன் மலை, பிரிஞ்சாங்கில் அமைந்துள்ள ஒரு தேயிலைத் தோட்டம் ஆகும். இதனை *போ* தேயிலை தோட்டம் என்று பரவலாக அழைப்பதும் உண்டு. 1929-ஆம் ஆண்டில் உருவாக்கப்பட்ட இத்தேயிலைத் தோட்டம் மலேசியாவில் தேயிலை உற்பத்தி செய்யும் நிறுவனங்களில் முதன்மை இடம் வகிக்கிறது. 

*போ* *(BOH)* தேயிலை நிறுவனத்திற்கு 8000 ஏக்கர் பரப்பளவில் தேயிலைத் தோட்டங்கள் உள்ளன. சுங்கை பாலாஸ் தேயிலைத் தோட்டத்தில், 4 மில்லியன் கிலோ தேயிலை உறபத்தி செய்யப்படுகிறது. இந்த நிறுவனத்திற்கு கேமரன் மலையில் போ தேயிலை தோட்டம்; சுங்கை பாலாஸ் தேயிலை தோட்டம்; பேர்லி தேயிலை தோட்டம்; என மூன்று தேயிலைத் தோட்டங்களும், சிலாங்கூர் மாநிலத்தில் புக்கிட் சீடிங் எனும் இடத்தில் ஒரு தேயிலைத் தோட்டமும் உள்ளன.  

## ஜான் அர்சிபால்ட் ரஸ்ஸல்

பாரத் தேயிலை தோட்டத்தைக் காட்டிலும், சுங்கை பாலாஸ் தோட்டத்திற்கு அதிகமான சுற்றுப்பயணிகள் வருகை தருகின்றனர். அதற்கு காரணமும் உண்டு. மலேசியாவில் அதிகமானோர் *போ* தேயிலையையே அதிகமாக விரும்பி நுகர்கின்றனர்.

சுங்கை பாலாஸ் தேயிலைத் தோட்டம், பிரிஞ்சாங் நகரில் இருந்து 5 கி.மீ. தொலைவிலும் *கீ பண்ணைச் சந்தை*யில் இருந்து 2 கி.மீ. தொலைவிலும் இருக்கிறது. இந்தத் தோட்டம் 1929-இல் ஜான் அர்சிபால்ட் ரஸ்ஸல் என்பவரால் தோற்றுவிக்கப்பட்டது. 1890-இல் இவருக்கு ஏழு வயதாக இருக்கும் போது, தன் தந்தையாருடன் இங்கிலாந்தில் இருந்து மலாயாவுக்கு வந்தார்.

## மலேசியாவின் முதல் தேயிலை தோட்டம்

1913-இல் சிலாங்கூர், பத்து ஆராங்கில் ஒரு நிலக்கரிச் சுரங்கத்தைத் திறந்தார். பதினைந்து ஆண்டுகளுக்குப் பின், சுரங்கத் தொழிலில் ஏற்பட்ட சில சறுக்கல்களினால் தேயிலை உற்பத்தி துறையில் அவருடைய கவனம் திசை மாறியது. அதுதான் அவருடைய வாழ்க்கையில் ஏற்பட்ட பெரிய திருப்பு முனையாகும். 1932-இல் தன்னுடைய 50-ஆவது வயதில் காலமானார். அதன் பின்னர் அவருடைய மகன் திரிஸ்தான் பியூசாம்ப் ரஸ்ஸல் (82) என்பவர் *போ* நிறுவனத்தை நடத்தி வந்தார். தற்சமயம் திரிஸ்தானின் மகள் காரலின் போ நிறுவனத்தின் தலைமை அதிகாரியாகப் பதவி வகிக்கிறார். 

மலேசியாவில் முதன்முதலாகத் திறக்கப்பட்ட தேயிலை தோட்டம், இந்த சுங்கை பாலாஸ் தேயிலைத் தோட்டம். மலேசியாவின் மொத்த தேயிலை உற்பத்தியில் போ தேயிலை நிறுவனம் 70 விழுக்காடு தேயிலையை உற்பத்தி செய்து வருகிறது.

## மேற்கோள்

பகுப்பு:பகாங்
பகுப்பு:மலேசியத் தேயிலைத் தோட்டங்கள்
புபொப 43

**புபொப 43** *( NGC 43 )* என்பது அந்திரொமேடா விண்மீன் குழாமில் உள்ள ஒரு ஒடுக்கஉருவ அண்டமாகும். 1827 ஆம் ஆண்டில் சான் எர்செல் இதைக் கண்டறிந்தார். இந்த அண்டத்தின் விட்டம் 27 புடைநொடி அதாவது 88,000 ஒளியாண்டுகள் துரமாகும்.

## மேற்கோள்கள்

பகுப்பு:சுருள் விண்மீன் பேரடை
பகுப்பு:அந்திரொமேடா (விண்மீன் குழாம்)
0043
875
120
பிசாசு (2014 திரைப்படம்)

***பிசாசு*** என்பது மிஷ்கின் இயக்கம் மற்றும் எழுத்தில் இயக்குநர் பாலாவின் தயாரிப்பில் வெளிவந்த ஓர் இந்திய தமிழ் திகில் திரைப்படமாகும். இத்திரைப்படத்தில் புதுமுகங்களான கதையின் நாயகர் நாகா, நாயகி பிரயாகா மார்டின் மற்றும் இவர்களுடன் ராதாரவி, இராஜ்குமார், அஸ்வத் ஆகியோரும் நடித்துள்ளனர். திரைப்படம் சய ஆண்டு மார்கழி மாதம் ௪ம் நாள் (19 திசம்பர் 2014) வெளிவந்து பெரும் வரவேற்பைப் பெற்றது.

## நடிப்பு
* நாகா (சித்தார்த்தாக)(அறிமுகம்)
* பிரயகா மார்ட்டின் (பவாணி)
* ராதாரவி (பவாணியின் தந்தை)
* இராஜ்குமார் (யோகி)
* அஸ்வத் (பத்ரி)
* கல்யாணி நடராசன் (சித்தார்த்தின் தாய்)
* ஹரிஷ் உத்தமன் (கோபக்கார கணவர்)
* கனி குசுருதி (கோபக்கார கணவரின் மனைவி)
* வினோதினி வைத்தியநாதன் மகேசின் தாய்

## வரவேற்பு
இந்து தமிழ் திசை நாளிதழ் "பாடல்களையும் காமெடி ட்ராக்கையும் ஒதுக்கிவிட்டு, அசல் சினிமா அனுபவத்தைத் தர முனையும் அவரது முயற்சி பாராட்டப்பட வேண்டியது. தனது க்ளீஷேக்களின் மீது இருக்கும் பற்று குறைந்தால் மிஷ்கினால் மேலும் நேர்த்தியான அனுபவத்தைத் தர முடியும்" என்று விமர்சனம் எழுதினர். பிலிமி பீட் வலைத்தளம் இத்திரைப்படத்திற்கு "எடுத்தது பேய்ப் படம் என்றாலும், தன்னால் முடிந்த ஒரு பகுத்தறிவுப் பிரச்சாரத்தை வைத்திருக்கிறார்" என்று விமர்சனம் எழுதி  மதிப்பீடு கொடுத்தனர்.

## மேற்கோள்கள்

## வெளியிணைப்புகள்
* 

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:திகில் திரைப்படங்கள்
பகுப்பு:ராதாரவி நடித்த திரைப்படங்கள்
மொகிதீன் பேக்

**மொகிதீன் பேக்** (*Mohideen Baig*, **மொஹிதீன் பேக்**, டிசம்பர் 5, 1919 - நவம்பர் 4, 1991) என்பவர் இலங்கையின் பிரபல பாடகரும், திரைப்படப் பின்னணிப் பாடகரும் ஆவார். தமிழ்நாட்டில் பிறந்து இலங்கையில் குடியேறிய இவர் சிங்களம், தமிழ் மொழிகளில் பல பாடல்களை இவர் பாடியுள்ளார். இவர் பல இசுலாமிய, பௌத்த பக்திப் பாடல்களையும் பாடியிருந்தார். இவர் பாடிய "புத்தம் சரணம் கச்சாமி" என்ற பாடல் இன்றும் ஒலிக்கும் பாடல் ஆகும். பிரபல பாடகர்களான எச். ஆர். ஜோதிபால, சுஜாதா அத்தநாயக்க, ஜமுனாராணி உட்படப் பிரபலமான பாடகர்களுடன் இணைந்து பாடியுள்ளார்.

## வாழ்க்கைச் சுருக்கம்
தமிழ்நாடு, சேலத்தில் கரீம் பேக், பீஜான் பீவி ஆகியோரின் 14 பிள்ளைகளில் மூன்றாவதாகப் பிறந்தவர் மொகிதீன். தந்தை சேலத்தில் காவல்துறையில் பணியாற்றியவர். 1931 இல் இலங்கைக்கு குடிபெயர்ந்த மொஹிதீன் பேக் இலங்கை காவல்துறையில் பணியில் சேர்ந்தார். 1947 இல் திருமணம் புரிந்தார். இவரின் மகன் இஷாக் ஒரு பிரபலமான பாடகர் ஆவார். கே. கே. ராஜலட்சுமியுடன் இணைந்து பாடிய இவரது முதலாவது பாடல் கருணா முகுதே நமு கிலீலா கொலம்பியா இசைத்தட்டில் 1936 ஆம் ஆண்டில் வெளிவந்தது. சிங்களத்தில் வெளியான இரண்டாவது திரைப்படமான அசோகமாலாவில் (1947) தனது பின்னணிப் பாடலைப் பாடினார். இத்திரைப்படத்தில் இவர் நான்கு பாடல்களைப் பாடியிருந்தார். ஒரு பாடல் காட்சியில் இவர் பாடியவாறே நடித்திருந்தார். சேர் சிற்றம்பலம் கார்டினர் இத்திரைப்படத்தைத் தயாரித்திருந்தார்.

1950களின் ஆரம்பத்தில் "கெலே நந்த", "தைவோ கய" ஆகிய சிங்களத் திரைப்படங்களில் ருக்மணி தேவியுடன் இணைந்து பாடினார். 1953 ஆம் சினிமாஸ் கே. குணரத்தினம் தயாரித்த "சுஜாதா" திரைப்படத்தில் நான்கு பாடல்களைப் பாடினார். இத்திரைப்படத்தில் ஜமுனாராணியுடன் இணைந்து சில பாடல்களைப் பாடினார். 1955 இல் ரி. சோமசேகரன் தயாரித்த "சடசுலங்க" என்ற திரைப்படத்தில் லதா மங்கேஷ்கர் உடன் இணைந்து ஒரு சிங்களப் பாடலைப் பாடினார்.

மொகிதீன் பேக் இலங்கையில் தயாரான கோமாளிகள், நான் உங்கள் தோழன் ஆகிய தமிழ்த் திரைப்படங்களில் பாடல்கள் பாடியுள்ளார்.

இலங்கையின் முதலாவது சுதந்திர நாள் வைபவம், மற்றும் 1974 பொதுநலவாய நாடுகளின் உச்சி மாநாடு ஆகியவற்றில் கலந்து கொண்டு பாடியுள்ளார். 1956 ஆம் ஆண்டில் அன்றைய பிரதமர் எஸ். டபிள்யூ. ஆர். டி. பண்டாரநாயக்காஇவருக்கு இலங்கை குடியுரிமை வழங்கிக் கௌரவித்தார்.

## விருதுகள்
*கலாசூரி விருது (1983, 1987)

## மேற்கோள்கள்

பகுப்பு:1919 பிறப்புகள்
பகுப்பு:1991 இறப்புகள்
பகுப்பு:ஈழத்து மெல்லிசைப் பாடகர்கள்
பகுப்பு:இலங்கை முசுலிம்கள்
பகுப்பு:இலங்கைத் திரைப்படத்துறையினர்
பிரிஞ்சாங் மலை

**பிரிஞ்சாங் மலை** (மலாய் மொழி: *Gunung Brinchang*; ஆங்கிலம்: *Mount Brinchang*) என்பது மலேசியா, பகாங், பேராக் மாநிலங்களின் எல்லையில் அமைந்து உள்ளது. கேமரன் மலையில் இரண்டாவது உயர்ந்த மலையாகும். இந்த மலையின் உச்சியை வாகனங்களின் மூலமாகவும் சென்று அடையலாம்.  

சாலை வழியாக மலை உச்சியை சென்று அடையக் கூடிய மலேசிய மலைகளில், பிரிஞ்சாங் மலையும் ஒன்றாகும். மலேசியாவில் மிக உயரமான இடத்தில் இருக்கும் சாலைகளில், இந்த பிரிஞ்சாங் மலைச் சாலை தான் முதலிடம் வகிக்கிறது. பிரிஞ்சாங்நகரில் இருந்து, மலை உச்சிக்குச் செல்ல 12 கி.மீ. சாலை போடப்பட்டு இருக்கிறது. நடந்து சென்றால் மூன்று மணி நேரத்தில் மலை உச்சியைச் சென்று அடையலாம். 

## பாசிபடிந்த பாறைகள்

தித்திவாங்சா மலைத் தொடரில் அமைந்துள்ள இந்த மலையின் உச்சியில், வானொலி தொலைக்காட்சி கோபுரங்களும், 15 மீட்டர் உயரம் கொண்ட ஒரு கண்காணிப்பு கோபுரமும் உள்ளன. அங்கு இருந்து தித்திவாங்சா மலைத்தொடரை நன்கு பார்க்க முடியும். பிரிஞ்சாங் மலையின் உச்சியில் பாசிபடிந்த பாறைகளும் தாவரங்களும் நிறைய உள்ளன. 

முன்பு பிரிஞ்சாங் மலையில் பல அபூர்வமான மலைவாழ் சிறு விலங்குகள் இருந்தன. சில அரிய வகை தாவரங்களும் இருந்தன. அவற்றின் எண்ணிக்கை அண்மைய காலங்களில் மிகவும் குறைந்து விட்டன.  மலை உச்சிக்குச் செல்லும் சுற்றுப் பயணிகள் அந்தத் தாவரங்களையும் சிறுவிலங்குகளையும் எளிதாகக் கடத்தி வந்தனர். 

அதனால், அந்த மலையின் தாவர அரியத் தன்மை பாதிக்கப் பட்டது. அதைத் தடுக்கும் வகையில், அரசு அதிகாரிகள் இப்போது கடுமையான விதிமுறைகளை அமல்படுத்தி வருகின்றனர். 

## மேற்கோள்கள்

## இவற்றையும் பார்க்க
* மலேசிய மலைகளின் பட்டியல்

## வெளி இணைப்புகள்

பகுப்பு:மலேசிய மலைகள்
பகுப்பு:பகாங்
பகுப்பு:பேராக்
இவான் ரசேல் வூட்

**இவான் ரசேல் வூட்** (*Evan Rachel Wood*, பிறப்பு: செப்டம்பர் 7, 1987) ஒரு அமெரிக்க நாட்டுத் திரைப்பட நடிகை ஆவார். இவர் பாடகி, குரல் நடிகை, விளம்பர நடிகை எனப் பன்முகம் கொண்டவர் ஆவார்.

2016 இலிருந்து எச்பிஓ தொலைக்காட்சித் தொடர் *[[வெஸ்ட்வொர்ல்டு (தொலைக்காட்சித் தொடர்)|வெஸ்ட்வொர்ல்டு]]* இல் நடித்து வருகிறார்.

## ஆரம்பகால வாழ்க்கை
இவர் 1987ஆம் ஆண்டின் செப்டம்பர் ஏழாம் நாளில் அமெரிக்காவின் வட கரொலைனா மாகாணத்தின் ராலீயில் பிறந்தார். இவரின் தந்தையான **ஐரா: டேவிட் வூட் III**, திரைப்பட நடிகர், பாடகர் நாடக இயக்குநர் எனப் பன்முகம் கொண்டவர் ஆவார். இவரின் தாய் **சாரா லின் மூரே**, திரைப்பட நடிகை, திரைப்பட இயக்குநர், நடிப்பு பயிற்சியாளர் எனப் பன்முகம் கொண்டவர். இவருக்கு **ஐரா: டேவிட் வூட் IV** என்ற ஒரு சகோதரன் உண்டு. இவரும் திரைப்பட நடிகர் ஆவார்.

## மேற்கோள்கள்

## வெளி இணைப்புகள்
* 
* 
* 

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:அமெரிக்கப் பாடகிகள்
பகுப்பு:அமெரிக்க குழந்தை நட்சத்திரங்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க நாடக நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:யூத நடிகைகள்
மாயா ருடால்ப்

**மாயா ருடால்ப்** (*Maya Rudolph*, பிறப்பு: ஜூலை 27, 1972) அமெரிக்க நாட்டுத் திரைப்பட நடிகை ஆவார். இவர் குரல் நடிகை, நகைச்சுவை நடிகை எனப் பன்முகம் கொண்டவர் ஆவார். இவர் தி நட் ஜாப், பிக் ஹீரோ 6, ஸ்ட்ரேஞ் மேஜிக் போன்ற பல திரைப்படங்களுக்கு குரல் கொடுத்துள்ளார்.

## வெளி இணைப்புகள்
* 
* 

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகைகள்
பகுப்பு:அமெரிக்க குரல் நடிகைகள்
பகுப்பு:நகைச்சுவையாளர்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
சாம் பல்லாடியோ

**சாம் பல்லாடியோ** () (பிறப்பு: 21 நவம்பர் 1986) ஒரு இங்கிலாந்து நாட்டு நடிகர் ஆவார். இவர் இசைக்கலைஞர், குரல் நடிகர் எனப் பன்முகம் கொண்டவர் ஆவார். இவர் 7 லைவ்ஸ் ரன்னர், ரன்னர் போன்ற திரைப்படங்களிலும், டாக்டர்கள், நாஷ்விலே போன்ற தொலைக்காட்சி தொடர்களிலும் நடித்துள்ளார்.

## திரைப்படங்கள்
* 2011: 7 லைவ்ஸ் 
* 2013: ரன்னர், ரன்னர்
* 2015: ஸ்ட்ரேஞ் மேஜிக் (குரல் மட்டும்)

## சின்னத்திரை
* 2011: டாக்டர்கள்
* 2011: தி ஹவர்
* 2012: கார்டினல் பர்ன்ஸ்
* 2012: நாஷ்விலே

## வெளி இணைப்புகள்
*

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:தொலைக்காட்சி நடிகர்கள்
பகுப்பு:அமெரிக்க தொலைக்காட்சி நடிகர்கள்
பகுப்பு:இசைக் கலைஞர்கள்
பகுப்பு:குரல் நடிகர்கள்
பகுப்பு:ஆங்கிலேய நடிகர்கள்
பகுப்பு:1986 பிறப்புகள்
போலவரம் திட்டம்

**போவரம் திட்டம்** என்பது ஆந்திரப் பிரதேசத்துக்கான நீர்ப்பாசனத் திட்டம். இதுக்கு தேசிய அளவிலான அங்கீகாரத்தை மத்திய அரசு வழங்கியுள்ளது. இது கோதாவரி ஆற்றின் மீது கட்டுப்படுகிறது. இந்த அணை மேற்கு கோதாவரி மாவட்டம், கிழக்கு கோதாவரி மாவட்டம் ஆகிய இரண்டுக்கும் இடையில் அமைந்துள்ளது.

## மேலும் பார்க்க
* தேசிய நதிநீர் இணைப்புத் திட்டம்

## வெளி இணைப்புகள்
*  போலவரம் திட்டம்
*  போலவரம் திட்டம் - காணொலிக் காட்சி

## சான்றுகள்

பகுப்பு:ஆந்திரப் பிரதேச அணைகள்

பகுப்பு:மேற்கு கோதாவரி மாவட்டம்
ஜோன்னி வெஸ்டன்

**ஜோன்னி வெஸ்டன்** () ஒரு அமெரிக்க நாட்டு திரைப்பட நடிகர் ஆவார். இவர்  சேஸிங் மேவரிக்ஸ், கரோலின் மற்றும் ஜாக்கி, சுகர், டேகின் 3, புரஜெக்ட் அல்மனக் போன்ற திரைப்படங்களில் நடித்துள்ளார்.

## திரைப்படங்கள்
* 2012: சேஸிங் மேவரிக்ஸ்
* 2012: கரோலின் மற்றும் ஜாக்கி
* 2013: சுகர்
* 2014: கெல்லி & கல்
* 2015: டேகின் 3
* 2015: புரஜெக்ட் அல்மனக்

## வெளி இணைப்புகள்
* 

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்கர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
ஆக்டினியம்(III) ஆக்சைடு

**ஆக்டினியம் (III) ஆக்சைடு** *( Actinium(III) oxide )* என்ற வேதியியல் சேர்மத்தில் அரிய கதிரியக்க தனிமமான ஆக்டினியம் உள்ளது. இதனுடைய மூலக்கூறு வாய்பாடு Ac2O3 ஆகும். ஆக்டினியத்துடன் தொடர்புடைய லாந்தனத்தின் சேர்மமான லாந்தனம் (III) ஆக்சைடில் உள்ளது போல ஆக்டினியமும் ஆக்சிசனேற்ற எண் +3 என ஒத்துள்ளது.ஆக்டினியம் ஆக்சைடை  ( Ac2O3 ) அசிட்டிக் நீரிலியுடன் (Ac2O ) இணைத்து குழம்புதல் கூடாது. அசிட்டிக் நீரிலியில் உள்ள Ac ஆக்டினியத்தைக் குறிப்பதல்ல, அது அசிட்டிக் என்பதன் சுருக்கக் குறியீடு ஆகும்.
## வினைகள்
* Ac2O3 + 6HF → 2AcF3 + 3H2O
* Ac2O3 + 6HCl → 2AcCl3 + 3H2O
* 4Ac(NO3)3 → 2Ac2O3 + 12NO2 + 3O2
* 4Ac + 3O2 → 2Ac2O3
* Ac2O3 + 2AlBr3 → 2AcBr3 + Al2O3
* 2Ac(OH)3 → Ac2O3 + 3H2O
* Ac2(C2O4)3 → Ac2O3 + 3CO2 + 3CO
* Ac2O3 + 3H2S → Ac2S3 + 3H2O

## மேற்கோள்கள்

பகுப்பு:ஆக்டினியம் சேர்மங்கள்
பகுப்பு:ஆக்சைடுகள்
தமிழர் சமய வரலாறு (நூல்)

**தமிழர் சமய வரலாறு** ஆ. வேலுப்பிள்ளை எழுதிய நூலாகும். சமய இலக்கியம் தொடர்பான பொதுக்கட்டுரை, சைவம், வைணவம், பௌத்தம், சமணம் ஆகிய சமயங்கள் தொடர்பான பன்முக நோக்கலான கட்டுரைகள் உள்ளிட்ட பல கட்டுரைகளைக் கொண்டு இந்நூல் அமைந்துள்ளது.

## அமைப்பு
இந்நூல் 25 தலைப்புகளைக் கொண்டுள்ளது.

## உசாத்துணை
'தமிழர் சமய வரலாறு', நூல், (இரண்டாம் பதிப்பு, 1985; பாரி புத்தகப் பண்ணை, சென்னை)

பகுப்பு:1985 தமிழ் நூல்கள்
பகுப்பு:தமிழர் பண்பாட்டு நூல்கள்
தமிழில் இலக்கிய வரலாறு (நூல்)

thumb|100px|தமிழில் இலக்கிய வரலாறு-நூலட்டை (மூன்றாம் பதிப்பு)
**தமிழில் இலக்கிய வரலாறு**, கார்த்திகேசு சிவத்தம்பி எழுதிய ஆய்வு நூலாகும். இந்நூல் தமிழில் இலக்கியத்தின் வரலாற்றையும், பிரச்னைகளையும் ஆராய்கிறது.

## அமைப்பு
இந்நூல் முன்னுரையினையும், நான்கு கட்டுரைகளையும், எட்டு பின்னிணைப்புகளையும் கொண்டுள்ளது

## உசாத்துணை
'தமிழில் இலக்கிய வரலாறு', நூல், (மூன்றாம் பதிப்பு, 2000; நியூ செஞ்சுரி புக் ஹவுஸ், சென்னை)
*'தமிழில் இலக்கிய வரலாறு', மின் நூல்

## வெளியிணைப்புகள்
*6.5 தமிழ் இலக்கிய வரலாறு- பிற நூல்கள்

பகுப்பு:2000 தமிழ் நூல்கள்
பகுப்பு:தமிழ் மொழி வரலாறு
பகுப்பு:நியூ செஞ்சுரி புக் கவுசு நூல்கள்
வெள்ளி நான்மபுளூரோபோரேட்டு

**வெள்ளி நான்மபுளூரோபோரேட்டு** *(Silver tetrafluoroborate )* என்பது ஒரு கனிம சேர்மமாகும். இதனுடைய மூலக்கூறு வாய்பாடு AgBF4 ஆகும். வெண்மையான திடப்பொருளான இது கரிம முனைவு கரைப்பான்களிலும் நீரிலும் கரைகிறது. திடநிலையில் உள்ளபோது Ag+ மையங்கள் புளோரைடு அணுக்களுடன் இணைக்கப்பட்டுள்ளன. வெள்ளி டெட்ராபுளோரோபோரேட்டு என்றும் இச்சேர்மத்தை அழைப்பர்.
 
## தயாரிப்பு
போரான் முப்புளோரைடுடன் வெள்ளி ஆக்சைடு பென்சீன் முன்னிலையில் வினை புரியும் போது வெள்ளி நான்மபுளூரோபோரேட்டு உண்டாகிறது.

## ஆய்வகப் பயன்கள்
கனிம, கரிமஉலோக வேதியியல் ஆய்வகங்களில் வெள்ளி நான்மபுளூரோபோரேட்டு சில வேளைகளில் பயனுள்ள வினையூக்கியாக பயன்படுகிறது. இருகுளோரோமீத்தேனில் வெள்ளி நான்மபுளூரோபோரேட்டு ஒரு மிதமான ஆக்சிசனேற்றியாக செயல்படுகிறது . வெள்ளி அறுமபுளூரோபொசுபேட்டு போலவே இதுவும் ஆலைடு நேர்மின் அயனிகளை இடமாற்றம் செய்யும். குறைவாக ஒருங்கிணைக்கும் நான்மபுளூரோபோரேட்டு எதிர்மின் அயனிகளாகப் பயன்படுகின்றன.

## மேற்கோள்கள்


பகுப்பு:  டெட்ராபுளோரோபோரேட்டுகள்
பகுப்பு:வெள்ளி சேர்மங்கள்
சின்னாறு அணை

**சின்னாறு அணை**
* சின்னாறு அணை அல்லது பஞ்சப்பள்ளி அணை - தருமபுரி மாவட்டம் பஞ்சப்பள்ளி என்னும் ஊர் அருகே அமைந்துள்ளது. சின்னாறு தமிழக கருநாடக எல்லையில் உள்ள காடுகளில் உற்பத்தி ஆகி பஞ்சப்பள்ளி பாலக்கோடு தர்மபுரி வழியாக சென்று மக்களுக்கு குடிநீர் வழங்குகிறது.
* சின்னாறு அணை - பெரம்பலூர் மாவட்டம் - பச்சைமலையில் உற்பத்தியாகும் சின்னாற்று நீர் இந்த அணைக்கு வந்து சேமிக்கப்படுகிறது.
* சின்னாறு நீர்தேக்கம் கிருட்டிணகிரி மாவட்டம், சூளகிரிக்கு அருகில் உள்ள ஒரு அணை
ஆல்ஃப்ரெட் மோலினா

**ஆல்ஃப்ரெட் மோலினா** () (பிறப்பு: 24 மே 1953) ஒரு இங்கிலாந்து நாட்டு நடிகர் ஆவார். இவர் குரல் நடிகராகவும் பணியாற்றியுள்ளார். இவர் ஸ்பைடர்-மேன் 2, த டா வின்சி கோட் போன்ற பல திரைப்படங்களில் நடித்துள்ளார். இவர் ரங்கோ, ஸ்ட்ரேஞ் மேஜிக் போன்ற திரைப்படங்களுக்கு குரல் கொடுத்துள்ளார்.

## வெளி இணைப்புகள்
* 
* 
* Alfred Molina interviewed on Downstage Center XM Radio  at American Theatre Wing, November 2004
* Working in the Theatre: Performance  video seminar at American Theatre Wing, April 1998
* Q&A: Alfred Molina
* Alfred Molina — Interview with ABILITY Magazine

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகர்கள்
பகுப்பு:அமெரிக்க தொலைக்காட்சி நடிகர்கள்
பகுப்பு:குரல் நடிகர்கள்
பகுப்பு:ஆங்கிலேய நடிகர்கள்
ஏழு தலைமுறைகள் (புதினம்)

***ஏழு தலைமுறைகள்*** என்னும் புதினம் ஏ.ஜி.எத்திராஜுலு அவர்களால் மொழிப்பெயர்க்கப்பட்டு 2001ஆம் ஆண்டில் வெளியானது. இது அலெக்ஸ் ஹேலி என்பவர் எழுதிய **ரூட்ஸ்:தி சாகா ஆஃப் அன் அமெரிக்கன் பேமிலி** என்ற ஆங்கில நூலின் மொழிபெயர்ப்பு. ஆங்கில மூல நூல் 1967ஆம் ஆண்டில் வெளியானது.
இது அமெரிக்காவில் வாழும் ஆப்பிரிக்க இன இளைஞனது பரம்பரையைப் பற்றிய கதை.

## உள்ளடக்கம்
கதை "குண்ட்டா"வின் பிறப்பில் இருந்து தொடங்குகிறது. 1750-ஆம் ஆண்டில் மேற்கு ஆப்பிரிக்காவின் காம்பியா நாட்டிலுள்ள ஜப்பூர் கிராமம்தான் குண்ட்டா பிறந்த ஊர். அவனுக்குப் பெயர் சூட்டுவதிலிருந்து, அவன் பருவ வயது பயிற்சியை முடிக்கும் வரையிலான புதினத்தின் ஒவ்வொரு அடியும் அந்த இன மக்களின் உழைப்பை, வாழ்க்கையை, உறவு முறைகளை, இயற்கை பற்றிய அறிவு வளர்ச்சியை, நம்பிக்கையைக் கோர்வையாக எடுத்துச் சொல்கிறது.

அமெரிக்கா வந்தவுடன் ஒரு முதலாளியிடம் விற்கப்படுகிறார் குண்ட்டா. அவரது பரம்பரையின் வாழ்க்கை முறை, அவர் தப்பியதும் மாட்டிக் கொண்டதும், அவரது போராட்டம், காதல், வாழ்வு முறை உள்ளிட்டவற்றுடன் அவரது பரம்பரையை பற்றிய புதினம். அவரது மகள், பேரன் என்று தலைமுறை தலைமுறையாக அடிமையாக இருந்தவர்கள் எப்படி விடுதலை ஆனார்கள் என்பதை ஆழ்ந்த வலியுடனும் மௌனத்துடனும் பதிவு செய்கிறது. தன் இனம் வரலாறு தெரிய வேண்டும் என்பதற்காய் குண்ட்டா தன் பாட்டன் முப்பாட்டனின் கதைகளை மகளுக்குச் சொல்கிறார். மகள் தன் மகனுக்குச் சொல்ல, இப்படி பரம்பரை பரம்பரையாய் அவர்கள் தன் முன்னோர்களின் வாழ்க்கையைத் தனது அடுத்த தலைமுறையுடன் பகிர்ந்து கொள்கிறார்கள். புதினத்தின் சிறப்பியல்பு கடைசி தலைமுறையில் ஆசிரியர் தோன்றுகிறார். அவரின் மூதாதையரே குண்ட்டா! அவரின் கதை கேட்டு குண்ட்டா பிறந்த இடத்திற்கு செல்கிறார் ஆசிரியர். இடத்தை தேடி கண்டுபிடித்து, அம்மக்களைத் தன் சொந்த மக்களைப் பார்க்கும் விதமாக எழுதியிருக்கிறார் அலெக்ஸ் ஹேலி. 

## புதினத்தின் கதாப்பாத்திரங்கள்
* **குண்ட்டா**
* **ஜான் வாலர்**
* **டாக்டர் வில்லியம் வாலர் **
* **பெல் வாலர்** 
* **கிஸ்ஸி வாலர்**  
* **மிஸ்ஸி அன்னி**
* **டாம் லியா** - வட கரோலைனாவில் வாழ்ந்த அடிமையின் முதலாளி
* **ஜார்ஜ் லியா** - டாம் லியா மற்றும் கிஸ்ஸியின் மகன், சிக்கன் ஜார்ஜ் என்றும் அழைக்கப்படுகிறான்.
* **மாட்டில்டா**
* **டாம் முர்ரே**
* **சிந்தியா**
* **பெர்த்தல** - சிந்தியாவின் குழந்தைகளில் ஒருவர்; அலெக்ஸ் ஹேலியின் அம்மா
* **சிமோன் அலெஸாண்டர் ஹேலி** - ஆசிரியர் மற்றும் பெர்த்தாவின் கணவர்; அலெக்ஸ் ஹேலியின் அப்பா
* **அலெக்ஸ் ஹேலி** - புத்தகத்தின் ஆசிரியர்   

ஹேலி புலிட்சர் பரிசை 1977 ஆம் ஆண்டு பெற்றார்.  

## ஆங்கில மூலநூலின் வெளியீட்டு விபரம்
* 1976, ஐஅ, டபுல்டே புக்ஸ் (), வெளியீட்டு நாள் 12 செப்டம்பர் 1976 (முதல் பதிப்பு)
* 1977, இங்கிலாந்து, ஹட்சின்சன் (), வெளியீட்டு நாள் ? ஏப்ரல் 1977

## மேற்கோள்கள்

பகுப்பு:ஆங்கிலம்-தமிழ் மொழிபெயர்ப்பு நூல்கள்
பகுப்பு:புதினங்கள்
வெள்ளி புரோமேட்டு

**வெள்ளி புரோமேட்டு** *(Silver bromate)* என்ற கனிம சேர்மம் AgBrO3 என்ற மூலக்கூறு வாய்பாடு கொண்டது. வெண்மையான துகள்களாக காணப்படும் இவ்வுப்பு ஒளி, வெப்பம் ஆகியவற்றால் பாதிக்கப்படுகிறது.
 
## பயன்கள்
நான்ம-ஐதரோ-பைரன்-ஈதர்கள் நிலைமாறி கார்பனைல் சேர்மங்களாக மாறும் வினைகளில் வெள்ளி புரோமேட்டு ஆக்சிசனேற்றியாக பயன்படுகிறது.

## வெளிப்புற இணைப்புகள்
* Silver bromate solubility
* Chemical data

பகுப்பு:புரோமேட்டுகள்
பகுப்பு:வெள்ளி சேர்மங்கள்
பகுப்பு:ஆக்சிசனேற்றிகள்
வெல்லிங்டன் பிராந்திய விளையாட்டரங்கம்

**வெல்லிங்டன் பிராந்திய விளையாட்டரங்கம் ** (*Wellington Regional Stadium*), வணிகமுறையில் **வெஸ்ட்பேக் விளையாட்டரங்கம்** (*Westpac Stadium*) நியூசிலாந்தின் வெல்லிங்டனில் அமைந்துள்ள முதன்மையான விளையாட்டரங்காகும். இதன் வடிவத்தையும் சில்வர் வண்ண வெளிப்புறச் சுவர்களையும் கொண்டு வெல்லிங்டனில் வசிக்காத சில வெளியூர்க்காரர்கள் இதனை  "தி கேக் டின்" எனக் குறிப்பிடுகின்றனர்.
விளையாட்டரங்கின் கிண்ண அளவை  48,000 சதுர மீட்டர்களாகும்.

இந்த அரங்கத்தை 1999இல்  பிளெட்சர் கட்டுமான நிறுவனம் கட்டியது. இது வெல்லிங்டன் தொடர்வண்டி நிலையம் போன்ற முதன்மை போக்குவரத்து வசதிகளுக்கு அருகில் உள்ளது. மீட்கப்பட்ட தொடர்வண்டி நிலத்தில் இது கட்டப்பட்டுள்ளது. 

பன்னாட்டு நிகழ்வுகளை நடத்துவதற்கு முன்பிருந்த அத்லெடிக் பூங்கா அரங்கம்  தகுதியற்று இருந்ததால் அதற்கு மாற்றாக இது  கட்டப்பட்டது. மேலும் கூடிய கொள்ளளவு கொண்ட ஒருநாள் பன்னாட்டுத் துடுப்பாட்ட  போட்டிகளுக்கான அரங்கமாக இது கட்டப்பட்டது.  தவிரவும் பெரும் திரளானோர் இரசிக்கக்கூடிய கச்சேரிகள் நடத்த இந்த அரங்கம் பயனாகின்றது. 
## மேற்சான்றுகள்

பகுப்பு:நியூசிலாந்தின் விளையாட்டரங்குகள்
பி. கே. என். கலை மற்றும் அறிவியல் கல்லூரி

**பி. கே. என். கலை மற்றும் அறிவியல் கல்லூரி** தமிழ்நாடு, மதுரை மாவட்டம் திருமங்கலத்திலுள்ள ஓர் இருபாலர் கல்லூரி ஆகும். 1996ஆம் ஆண்டு திருமங்கலம் பாண்டியகுல சத்திரிய நாடார் உறவின்முறையினரால் ஆரம்பிக்கப்பட்டது. மதுரை காமராசர் பல்கலைக்கழகத்தின் உறுப்புக் கல்லூரியான இக்கல்லூரி, திருமங்கலம் வட்டத்தில் ஆரம்பிக்கப்பட்ட முதல் கலைக் கல்லூரியாகும்.

## வெளி இணைப்புகள்
*கல்லூரியின் இணையதளம்

## இவற்றையும் பார்க்க
* பி. கே. என். வித்யாசாலா

பகுப்பு:திருமங்கலம்
பகுப்பு:மதுரை காமராசர் பல்கலைக்கழக இணைவுக்கல்லூரிகள்
பகுப்பு:மதுரை மாவட்டத்திலுள்ள தனியார் கலைக் கல்லூரிகள்
சார்க்கண்டு விகாசு மோர்சா (பிரசாதந்திரிக்)

**சார்க்கண்ட் விகாசு மோர்சா (பிரசாதந்திரிக்)** என்பது சார்க்கண்ட் மாநில அரசியல் கட்சியாகும். சார்க்கண்டின் முன்னாள் முதல்வரான பாபுலால் மராண்டி என்பரால் தொடங்கப்பட்டது. இக்கட்சியின் பெயரை மொழிபெயர்த்தால் சார்க்கண்ட் முன்னேற்ற முன்னணி (சனநாயகம்) என்று வரும். இக்கட்சியின் தோற்றம் குறித்து 2006, செப்டம்பர் 6 அன்று மரான்டியால் கசாரிபாக் என்னும் இடத்தில் அறிவிக்கப்பட்டது. மரான்டி பாசகவில் இருந்தவர். அக்கட்சியில் தான் ஓரங்கட்டப்படுவதாக நினைத்து அதிலிருந்து 2006இன் நடுவில் விலகினார். 2020 பிப்ரவரியில் இக்கட்சி கலைக்கப்பட்டு பாரதிய ஜனதா கட்சியுடன் இணைக்கப்பட்டது.

சாம்செட்பூர் மக்களவைத் தொகுதிக்கு நடந்த இடைத்தேர்தலில் மருத்துவர் அஜய் குமார் சார்க்கண்ட் விகாசு மோர்சா சார்பில் போட்டியிட்டு பெரும் வாக்கு வேறுபாட்டில் 2011 யூன் அன்று வென்றார். இத்தொகுதி முன்னர் பாசகவின் செல்வாக்கு மிக்கதாக இருந்தது. மருத்துவர் அஜய் குமார் இந்தியக் காவல் பணி அலுவலரும் மருத்துவரும் ஆவார். அவர் நிர்வாக வணிக மேலாண்மையிலில் முதுகலை பட்டம் பெற்றவர். தற்போது மேக்சு குழுமத்தின் மேக்சு நீமன் (Max Neeman) என்ற நிறுவனத்தின் தலைமை செயல் அதிகாரியாக உள்ளார். 1990இல் சாம்செட்பூரின் காவல் துறை ஆணையராக இருந்த போது அந்நகரை குற்றவாளிகளின் பிடியில் இருந்து விடுவித்தார்.

2014ஆம் நடைபெற்ற சட்டமன்றத் தேர்தலில் எட்டு தொகுதிகளில் வென்றது.

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:ஜார்க்கண்டின் அரசியல்
பகுப்பு:2006இல் நிறுவப்பட்ட அரசியல் கட்சிகள்
பகுப்பு:ஜார்கண்ட் அரசியல் கட்சிகள்
ரகுபர் தாசு

**இரகுபர் தாசு** (*Raghubar Das*) என்பவர் சார்க்கண்ட் மாநிலத்தின் பத்தாவது முதல்வர் ஆவார். இவர், சார்க்கண்டில் 2014ல் நடந்த சட்டமன்றத் தேர்தலில் பாஜக கூட்டணி பெரும்பான்மை பெற்றதை அடுத்து முதல்வராக திசம்பர் 29, 2014 அன்று பதவியேற்றார். 59 வயதுடைய இவர் பாஜக கட்சியைச் சேர்ந்தவர். 1955, மே 3இல் சாம்செட்பூரின் பலுபசா பகுதியில் பிறந்த இவரின் தந்தை சாமன்ராம், தாய் சோனாவதி தேவி ஆவார்கள்.

சார்க்கண்டின் பழங்குடி இனத்தைச் சாராத முதல் முதல்வர் இவராவார். இவர் சம்சேத்பூர் கிழக்கு தொகுதியில் வெற்றிபெற்றவராவார். அத்தொகுதியில் ஐந்து முறை வெற்றி பெற்றுள்ளார். டாடா இரும்பாலையில் கிரேடு 4 தொழிலாளியாக வேலை செய்தவர். 1995இல் முதன்முறை சாம்சாட்பூர் கிழக்கு தொகுதியில் போட்டியிட்டார்.

## இளமையும் கல்வியும்
இவர் டெலி இனக் குடும்பத்தைச் சார்ந்தவர்.  மே 3, 1955இல் எஃகு ஆலையொன்றில் தொழிலாளியாக இருந்த சவான்ராமிற்கு மகனாகப் பிறந்தார். மெட்ரிக் படிப்பை பலுபசா அரிசன உயர்நிலைப் பள்ளியில் முடித்த தாசு, அறிவியல் இளங்கலைப் பட்டப்படிப்பை சாம்செட்பூர் கூட்டுறவு கல்லூரியில் முடித்தார். பின்னர், அதே கல்லூரியில் சட்ட இளங்கலை படிப்பைத் தொடர்ந்தார். படித்த முடித்த பின்னர் டாட்டா ஸ்டீல் நிறுவனத்தில் பணி புரிந்தார்.

## அரசியல் வாழ்க்கை
சாம்செட்பூர் கூட்டுறவு கல்லூரியில் அறிவியல் துறை மாணவரான இவர் மாணவர் சங்க தலைவராக இருந்தார். செயபிரகாசு நாராயணன் தலைமையில் 1974இல் மாணவர் இயக்கத்தில் இணைந்தார். அக்கல்லூரியிலேயே பின்பு சட்ட படிப்பு படித்தார். 1977இல் ஜனதா கட்சியில் சேர்ந்தார். பாஜக ஆரம்பித்த மூன்று ஆண்டுகள் கழித்து அதில் சேர்ந்தார்.

பாபுலால் மராண்டி அமைச்சரவையிலும் அடுத்து இரு முறை அருச்சுன் முண்டா அமைச்சரவையிலும் அமைச்சர் பொறுப்பு வகித்தார். அப்போது நிதி, தொழில், நகர்ப்புறத் துறைகளுக்கான அமைச்சராக இருந்தார். இவர் சிபு சோரன் அமைச்சரவையில் 2009-10 காலத்தில் துணைமுதல்வராக பதவி வகித்தார்.

## சர்ச்சை
2010ஆம் ஆண்டின் சனவரி மாதத்தில் துணை முதல்வராகப் பணியாற்றியபோது, ராஞ்சி கழிவுநீர் திட்டத்தில் சிங்கப்பூர் பன்னாட்டு நிறுவனமான மெய்ன்னார்டிற்கு சாதகமாக விளங்கியதாக குற்றம் சுமத்தப்பட்டார்.

## இதனையும் காண்க
*பாரதிய ஜனதா கட்சியின் முதலமைச்சர்கள் பட்டியல்

## மேற்கோள்கள்


பகுப்பு:ஜார்க்கண்ட் அரசியல்வாதிகள்
பகுப்பு:1955 பிறப்புகள்
பகுப்பு:ஜார்க்கண்டு மாநில முதல்வர்கள்
பகுப்பு:வாழும் மக்கள்
பகுப்பு:ஜார்க்கண்டு சட்டமன்றத்தின் முன்னாள் உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பிரிசுபேன் துடுப்பாட்ட அரங்கம்

**பிரிசுபேன் துடுப்பாட்ட அரங்கம்** (*Brisbane Cricket Ground*), பரவலாக **தி காபா**, ஆஸ்திரேலியாவின் குயின்ஸ்லாந்து மாநிலத் தலைநகரான பிரிசுபேனின் முதன்மை விளையாட்டரங்கமாகும்.  இது அமைந்துள்ள *ஊல்லூன்காபா* புறநகர்பகுதியின் பெயரால் **காபா** என அழைக்கப்படுகின்றது.

1895இல் துடுப்பாட்டம் விளையாட ஏதுவாக இந்த அரங்கம் ஒதுக்கப்பட்டது; நாடாளுமன்ற அணிக்கும் இதழாளர் அணிக்கும் இடையே முதல் துடுப்பாட்டம் திசம்பர் 19, 1896இல் நடைபெற்றது. இதற்கு முன்னதாக துடுப்பாட்டங்கள் 'கிரீன் ஹில்சில்' (தற்போது நார்தெர்ன் பஸ்வே அமைந்துள்ளது) நடைபெற்று வந்தன. since at least the early 1860s.

காபாவில் முதல்நிலை துடுப்பாட்டத்தைத் தவிர 1931 வரை  கண்காட்சி மைதானமாகவும்  பயன்படுத்தப்பட்டு வந்தது. முதல் தேர்வுத் துடுப்பாட்டம் ஆஸ்திரேலியாவிற்கும்  தென்னாபிரிக்காவிற்கும் இடையே 1931ஆம் ஆண்டு நவம்பர் 27 முதல்  திசம்பர் 3 வரை நடைபெற்றது.

கடந்த ஆண்டுகளில், காபா அரங்கம் தட களப் போட்டிகள், ஆஸ்திரேலியக் காற்பந்தாட்டம், அடிபந்தாட்டம், கச்சேரிகள், துடுப்பாட்டப் போட்டிகள், மிதிவண்டியோட்டம், இரக்பி கூட்டிணைவு, இரக்பி யூனியன், சங்கக் கால்பந்து மற்றும்  மட்டக்குதிரை பந்தயங்களுக்கு பயன்படுத்தப்பட்டுள்ளது.

1993க்கும் 2005க்கும் இடையே காபா அரங்கம் A$128,000,000 செலவில் ஆறு முறை மீளமைக்கப்பட்டுள்ளது.  ஆடுகளத்தின் அளவைகள்: கிழக்கு-மேற்காக 170.6 மீட்டர்கள்; வடக்கு-தெற்காக 149.9 மீட்டர்கள். இதனால் உயர்நிலை ஆத்திரேலியக் காற்பந்தாட்டங்களை இங்கு நடத்த இயலும். 42,000 பார்வையாளர்கள் அமரக்கூடிய வசதி கொண்டுள்ளது.

## மேற்சான்றுகள்

## வெளி இணைப்புகள்

*
* பிரிசுபேன் துடுப்பாட்ட அரங்கம் – குயின்சுலாந்து அரசு சட்டவாக்க சட்டம், 1993 (.பி.டி.எவ்)
* பிரிசுபேன் துடுப்பாட்ட அரங்கம் – புள்ளிவிவர மேலோட்டம் (தேர்வுத் துடுப்பாட்டம்) – ஹௌஸ்டாட்! மைதானப் புள்ளிவிவரங்கள்
* பிரிசுபேன் துடுப்பாட்ட அரங்கம் மீளமைப்பு, பிரிசுபேன், QLD 

பகுப்பு:ஆத்திரேலியத் துடுப்பாட்டத் திடல்கள்
பகுப்பு:குயின்ஸ்லாந்து
திருவாலங்காடு

திருவாலங்காடு என்ற பெயரில் உள்ள கட்டுரைகள்:
* திருவாலங்காடு ( நாகப்பட்டினம்)
* திருவாலங்காடு (திருவள்ளூர்)
* திருவாலங்காடு வட ஆரண்யேசுவரர் கோயில்
எஃப். எக்ஸ். சி. நடராசா

**எஃப். எக்ஸ். சி. நடராசா** (21 சூலை 1911 - 16 மார்ச்சு 1997 ) ஈழநாட்டின் யாழ்ப்பாணத்தில் உள்ள காரைநகரில் தோன்றியவர். மகாவித்துவான் என்றும், எழுத்தாளர் என்றும் பலராலும் அறியப்பட்டவர். இவர் உருவாக்கிய மட்டக்களப்பு மான்மியம் என்னும் நூல் மிகவும் சிறப்பு வாய்ந்த ஒன்றாகும்.

## கல்வி
	காரைநகர் அம்பலச் சட்டம்பியார், சுளிபுரம் அதிபர். சு. சிவபாதசுந்தரம், காரைநகர் உடையார் நாகலிங்கம், காரைநகர் சபாபதிப்பிள்ளை ஆகியோரிடம் தமிழ் இலக்கண இலக்கியங்களை ஆரம்பத்தில் கற்றார். பின்னர் சுவாமி விபுலானந்தரைக் குருவாகக் கொண்டு பாலபண்டிதம் கற்றார். மட்டக்களப்பு கத்தோலிக்கப் பாடசாலைகளில் ஞானச் சகோதரர்களின் ஆதரவில் வளர்ந்தார். அக்காலத்தில் அருட் சகோதரர் இன்னாசிமுத்து, அருட் சகோதரர் பிலிப்பு ஆகியோரிடமும் கற்க நேர்ந்தது.

## எழுதிய நூல்கள்

*மட்டக்களப்பு மான்மியம்
*காரைநகர் மான்மியம்
*ஈழத்துத் தமிழ் நூல் வரலாறு
*ஈழத்து நாட்டார் பாடல்கள்

## மேற்கோள்கள்

பகுப்பு:1911 பிறப்புகள்
பகுப்பு:1997 இறப்புகள்
பகுப்பு:மட்டக்களப்பு மாவட்ட நபர்கள்
பகுப்பு:யாழ்ப்பாண மாவட்ட மக்கள்
பகுப்பு:ஈழத்து எழுத்தாளர்கள்
மார்க்கண்ட நதி

**மார்கண்ட நதி** அல்லது **மார்கண்டேய நதி** (Markanda River) என்னும் ஆறு தென்பெண்ணை ஆற்றின் துணை ஆறாகும். இவாவாறு கர்நாடக மாநில எல்லைப் பகுதியான முத்தியால்மடுகு என்ற மலைப் பகுதியில் வெளியேறும், சிறுசிறு ஒடைகள் சேர்ந்து உருவாகிறது. அங்கிருந்து தமிழ்நாட்டின், கிருஷ்ணகிரி மாவட்டத்தில் நுழைகிறது. பின்னர் இந்த ஆற்றில் திம்மக்கா ஏரியில் இருந்து வுரும் உபரி நீரும் கலக்கிறது. இந்த ஆறானது வேப்பனப்பள்ளி ஒன்றியத்தில் தீர்த்தம், பாலனப்பள்ளி, சிக்கரிப்பள்ளி வழியாக மாரசந்திரம் தடுப்பணையை வந்தடைகிறது. அங்கிருந்து  செல்லும் ஆறானது  எண்ணேகொல்புதூர் என்ற பகுதியில் தென்பெண்னை ஆற்றில் கலக்கிறது. 

## பாசனவசதி பெறும் பகுதிகள்
இந்த ஆற்றின் குறுக்கே வேப்பனப்பள்ளி அருகே குப்பச்சிப்பாறை என்ற இடத்தில் தடுப்பண தடுப்பணையில் இருந்து வெட்டப்பட்ட கால்வாய் வழியாக ஆற்றின் நீரானது மாரசந்திரம், ஜீனூர், கொரல்நத்தம், ஜிங்கலூர், விரோஜிப்பள்ளி, நெடுமருதி, திப்பனப்பள்ளி, பண்டப்பள்ளி, கொத்தூர், தளவாப்பள்ளி, குந்தாரப்பள்ளி, சாமந்த மலை வழியாக கல்லுகுறி வழியாக கிருஷ்ணகிரி படேதலாவ் ஏரியை (பெரிய ஏரி) வந்தடைகிறது. இந்த ஏரியில் இருந்து செல்லும் தண்ணீரானது பர்கூர் ஊராட்சி ஒன்றியத்தில் உள்ள ஏரிகளுக்கு செல்லும் வகையில் வாய்கால் அமைக்கப்பட்டள்ளது. இந்த கால்வாயின் கரையோரத்தில் உள்ள ஆயிரம் ஏக்கர் நிலங்கள் பாசன வசதியைப் பெறுகின்றன. 

## ஆற்றுநீர் வழக்கு
இந்த ஆற்றின் குறுக்கே கர்நாடக மாநிலமானது 50 மீட்டர் உயர அணையை தமிழக அரசின் ஒப்புதல் இல்லாமல் கட்டத்துவங்கியது. இந்த அணையை கட்ட தடை விதிக்கக் கோரி தமிழ்நாடு அரசு இந்திய உச்ச நீதிமன்றத்தில் வழக்கு தொடுத்தது. ஆனால் உச்சநீதிமன்றம் அணைகட்ட தடைவிதிக்க மறுத்து வழக்கை கள்ளுபடி செய்து 2010 நவம்பர் 14 அன்று உத்தரவிட்டது.

## குறிப்புகள்

பகுப்பு:கிருஷ்ணகிரி மாவட்ட ஆறுகள்
பகுப்பு:தென்பெண்ணை ஆற்றின் துணை ஆறுகள்
திருவாலங்காடு (திருவள்ளூர்)

::திருவாலங்காடு என்ற ஊருடன் குழப்பிக் கொள்ளாதீர்.

 
**திருவாலங்காடு** (Thiruvalangadu) இந்தியாவின், தமிழ் நாடு மாநிலத்துக்கு உட்பட்ட திருவள்ளூர் மாவட்டத்தில் உள்ளது. இது திருத்தணி வட்டத்துக்கு உட்பட்ட திருவாலங்காடு குறுவட்டத்தில்அமைந்துள்ளது.

## அரசியல்
இது திருவள்ளூர் சட்டமன்றத் தொகுதிக்கும்,  திருவள்ளூர் மக்களவைத் தொகுதிக்கும் உட்பட்டது.

## இவ்வூரின் சிறப்பு
வடாரண்யேசுவரர் கோயில்

## அண்மையிலுள்ள நகரங்கள்
* அரக்கோணம்
* திருத்தணி

## இதனையும் காண்க
* திருவாலங்காட்டுச் செப்பேடுகள்

## மேற்கோள்கள்

## வெளி இணைப்புகள்
* விக்கிமேப்பியாவில் திருவாலங்காடு அமைவிடம்

பகுப்பு:திருவள்ளூர் மாவட்டத்திலுள்ள ஊர்களும் நகரங்களும்
சின்னாறு (வத்தல்மலை)

**சின்னாறு** வத்தல்மலை அடிவாரம், இலளிகம், மிட்டாரெட்டி அள்ளி போன்ற பகுதிகளில் உருவாகி நல்லம்பள்ளி, வெங்கட்டம்பட்டி வழியாக இலக்கியம்பட்டியை அடைந்து தர்மபுரி நகரின் வழியாக ராமாக்காள் ஏரியை நிரப்பி பின்னர் தென்பெண்ணையாற்றில் கலக்கிறது. தருமபுரியை ஒட்டிய வத்தல்மலையின் நீர்பிடிப்புப் பகுதியிலிருந்து வரும் நீர் அப்பனஹள்ளி கோம்பை கிராமத்துக்கு அருகே நதியாக உருவெடுக்கிறது. இங்கிருந்து இந்த நதி, தருமபுரி நகரைச் சுற்றி ஓடி சுமார் நாற்பது கிலோமீட்டர் பயணித்து கம்பைநல்லூர் ஏரிக்குச் சென்று பின்னர் தென்பெண்ணையாற்றில் கலக்கிறது. லளிகம், மிட்டாரெட்டிஹள்ளி, ஏமகுட்டியூர், இலக்கியம்பட்டி, அன்னசாகரம் வழியாக இந்த நதியின் கால்வாய் செல்கிறது. இடையில் உள்ள லளிகம் பெரிய ஏரி, அதியமான்கோட்டை ஏரி, மாதேமங்கலம் சோழவராயன் ஏரி, ஒட்டப்பட்டி ஏரி, நூலஹள்ளி ஏரி, கோவிலூர் ஏரி, ஏமகுட்டியூர் ஏரி, அன்னசாகரம் ஏரி, இலக்கியம்பட்டி ஏரி, மொடக்கேரி, ராமக்காள் ஏரி, மதிகோன்பாளையம் ரெட்ரி ஏரி, ஹளே தருமபுரி ஏரி, குண்டலப்பட்டி பக்கிரிகுட்டை ஏரி, செட்டிக்கரை ஏரி முதலான பல ஏரிகள் இந்த நதியால் மழைக்காலங்களில் நிரம்பி வழிந்து, வழிநெடுக பல ஆயிரம் ஏக்கர் நிலங்களில், கரும்பு, வாழை, நெல், மஞ்சள் என விவசாயம் செழித்து விளங்கக் காரணமாய் இருந்துள்ளது. இந்த நதியால் ஏரிகள் மட்டுமல்ல, தருமபுரி நகரிலும் அதனை ஒட்டியுள்ள கிராமங்களிலும் உள்ள சர். தாமஸ் மன்றோ உருவாக்கிய கான் சாஹிப் குளம், ஆங்கிலேயர் ஆட்சி காலத்தில் ஆங்கிலேய அதிகாரிக்கு கீழ் பணியாற்றிய நரச ஐயர் என்பாரது பெயரால் உள்ள நரசையர் குளம், குண்செட்டி குளம், பலப்பன்குட்டை போன்று வழிநெடுகிலும் எத்தனையோ குளங்கள் நிரம்பி அதனைச் சுற்றியுள்ள கிணறுகளில் நீர்மட்டம் உயரக் காரணமாய் இருந்துள்ளது.

பகுப்பு:தருமபுரி மாவட்டத்தில் ஓடும் ஆறுகள்
பகுப்பு:தென்பெண்ணை ஆற்றின் துணை ஆறுகள்
திரிங்காப்

**திரிங்காப்** (ஆங்கிலம், மலாய் மொழி: **Tringkap**) என்பது மலேசியா, பகாங், கேமரன் மலையில் உள்ள ஒரு சிறு நகரம் ஆகும். தாப்பா நகரில் இருந்து 72 கி.மீ. தொலைவிலும், கோலாலம்பூரில் இருந்து 215 கி.மீ. தொலைவிலும் இருக்கிறது. இந்த நகருக்கு மிக அருகாமையில் இருப்பது பிரிஞ்சாங் நகரம். திரிங்காப்பில்  இருந்து 7 கி.மீ. தொலைவில் இருக்கிறது. 

முதன் முதலில் தேயிலை பயிர் செய்வதற்காக வந்த பிரித்தானியர்கள், இங்குதான் முதன்முதலில் தங்களுடைய அலுவலகங்களை அமைத்துக் கொண்டனர். *போ* தேயிலை நிறுவனத்தின் அலுவலகங்கள் முன்பு இங்குதான் இருந்தன. அதனால், சீனர்கள் இந்த இடத்தை *டாய் கோங் சி* (*Dai Gong Si*) என்று அழைக்கின்றனர்.

## பொது
### திரிங்காப் தேனீப் பண்ணை

இங்கு *தியோங்ஹுவா* பிரிவைச் சேர்ந்த சீனர்கள் மிகுதியாக வாழ்கின்றனர். இவர்களில் பெரும்பாலோர் காய்கறி பயிர் செய்கின்றனர் அல்லது சிறிய அளவிலான மலர்ப் பண்ணைகளை வைத்து இருக்கின்றனர். இங்கு பல காய்கறித் தோட்டங்கள் உள்ளன. திரிங்காப்பில் உள்ள தேனீப் பண்ணை *(Tringkap Bee Farm)* பிரசித்தி பெற்றது. 

கேமரன் மலைக்குச் செல்வதற்கு இரு சாலைகள் உள்ளன. முதல் வழி தாப்பாவில் இருந்து கேமரன் மலைக்குச் செல்லும் வழி. மற்றொன்று சிம்பாங் பூலாய், குவா மூசாங் வழியாகக் கேமரன் மலைக்குச் செல்லும் வழி. இந்த வழிகளில் இரண்டாவது வழியைப் பயன்படுத்துபவர்கள் கம்போங் ராஜா, *ரோஸ் வெளி* எனும் ரோஜா பண்ணை *(Rose Valley)*, தேனீப் பண்ணையைத் தாண்டி திரிங்காப் நகரத்திற்கு வர வேண்டும்.

### திரிங்காப் ரோஜா பண்ணை

இங்குள்ள ரோஜா பண்ணை மிகவும் பிரசித்தி பெற்றது. 450 வகையான் ரோஜாக்கள் உள்ளன. இந்த பண்ணையில் நுழைந்ததுமே ரோஜா வாசனை மூக்கைத் துளைக்கும். இங்கே அரிய கேமரன் மலை காட்டு ரோஜாக்களும் உள்ளன.

திரிங்காப் நகரத்திற்கு அருகாமையில் உள்ள மற்ற நகரங்கள் ரிங்லெட், தானா ராத்தா, திரிங்காப், கோலா தெர்லா, கம்போங் ராஜா. 

## மேற்கோள்

பகுப்பு:மலேசிய நகரங்கள்
பகுப்பு:பகாங் நகரங்கள்
பகுப்பு:பகாங்
ஆகநல் வானொலி 91.2

2012 ஆம் ஆண்டு தைப்பொங்கல் நாளன்று ஆகநல் பள்ளி வளாகத்தில் திறக்கப்பட்ட இவ்வானொலி நிலையம் மத்திய அரசின் அனுமதியுடன் 17-02-2014 முதல், தனது முறையான ஒலிபரப்பை தொடங்கியது. கல்வி, கலாச்சாரம், சுகாதாரம், உடல்நலம், சுற்றுசூழல், விவசாயம், கலை இலக்கியம் முதலிய பல்வேறு தலைப்புகளில் நிகழ்ச்சிகள் தயாரிக்கப்பட்டு பண்பலை 91.2 MHZ அலைவரிசையில் தினமும் ஒலிபரப்பாகின்றது ஆகநல் வானொலி கொங்கணாபுரத்தில் அமைந்துள்ளது.

பகுப்பு:இந்தியத் தமிழ் வானொலிகள்
மேற்கு ஆஸ்திரேலிய துடுப்பாட்ட சங்க அரங்கம்

**வாக்கா அரங்கம்** (*WACA Ground*, ) மேற்கு ஆஸ்திரேலியாவின் பேர்த்தில் உள்ள விளையாட்டரங்கம் ஆகும்.  இந்த அரங்கத்தின் பெயர் இதன் உரிமையாளர்களும் இயக்குபவர்களுமான மேற்கு ஆத்திரேலிய துடுப்பாட்ட சங்கத்தின் ஆங்கில முதலெழுத்துக்களின் தொகுப்பாகும். 

வாக்கா அரங்கம் 1890களிலிருந்து மேற்கு ஆத்திரேலியாவின் "துடுப்பாட்டத் தாயகமாக" விளங்குகின்றது.  1970–71 தொடர் முதல்  தேர்வுத் துடுப்பாட்டம் இங்கு ஆடப்படுகின்றது. இந்த அரங்கம் மேற்கு ஆத்திரேலியாவின் முதல்தரத் துடுப்பாட்ட அணியான வெஸ்டர்ன் வாரியர்சின் தாயக அரங்கமாக விளங்குகின்றது. தவிரவும் மகளிர் தேசிய துடுப்பாட்ட கூட்டிணைவு அணிக்கும்   வெஸ்டர்ன் ஃபூரி அணிக்கும் தாயக அரங்கமாக விளங்குகின்றது.  பிக் பேஷ் லீக் ஆட்டங்களில்  பேர்த் இசுகார்ச்சர்சு அணி இங்கு விளையாடுகின்றது; இந்த ஆட்டங்களில் இந்த அரங்கம்   **#உலை** எனக் குறிப்பிடப்படுகின்றது.

வாக்காவிலுள்ள துடுப்பாட்ட ஆடுகளம் உலகில் மிகவும் விரைவான, எழும்புகின்ற தன்மையுடையதான ஆடுகளங்களில் ஒன்றாக உள்ளது. ஆடுகளத்தின் புறப்பரப்பும் பந்து விரைந்தோடுமாறு உள்ளது. இக்காரணங்களாலும் மதியத்திற்குப் பின்னர் வீசும் கடற்காற்றாலும் இந்த அரங்கம் விரைவுப் பந்து வீச்சாளர்களுக்கும் துயல்பந்து வீச்சாளர்களுக்கும் விருப்பமான அரங்கமாக உள்ளது. இந்த அரங்கத்தில் மிகவும் விரைவாக ஓட்டங்களும் எடுக்கப்பட்டுள்ளன – திசம்பர் 2014 நிலவரப்படி, மிக விரைவாக அடிக்கப்பட்டுள்ள தேர்வு நூறுகளில் நான்கு வாக்காவில் அடிக்கப்பட்டுள்ளன.

துடுப்பாட்டத்தைத் தவிர இந்த அரங்கம் தடகள விளையாட்டுகள், அவுஸ்திரேலியக் காற்பந்தாட்டம், அடிபந்தாட்டம், சங்கக் கால்பந்து, இரக்பி லீக், இரக்பி யூனியன் போன்ற பிற விளையாட்டுக்களுக்கும் பயன்படுத்தப்பட்டு வந்துள்ளது; ஆனால் அண்மைக்காலங்களில் இந்த விளையாட்டுக்கள் மாற்று அரங்கங்களில் ஆடப்படுகின்றன.  பல முன்னணி இசைக் கச்சேரிகளும் இங்கு நிகழ்த்தப்படுகின்றன.

## மேற்சான்றுகள்

## வெளி இணைப்புகள்

*வாக்கா அலுவல்முறை வலைத்தளம்
*கிரிக்இன்போவில் திடல் பற்றிய குறிப்பு

பகுப்பு:ஆத்திரேலியத் துடுப்பாட்டத் திடல்கள்
ஸ்டான்லி துச்சி

**ஸ்டான்லி துச்சி** () (பிறப்பு: நவம்பர் 11, 1960) ஒரு அமெரிக்க நாட்டு நடிகர் ஆவர். இவர் தயாரிப்பாளர், திரைக்கதையாசிரியர், குரல் நடிகர், இயக்குநர் எனப் பன்முகம் கொண்டவர். இவர் கேப்டன் அமெரிக்கா: முதல் அவெஞ்சர், நரன் குல நாயகன், த ஹங்கர் கேம்ஸ் கட்சிங் பயர், டிரான்ஸ்போர்மர்ஸ்: ஏஜ் ஆஃப் எக்ஸ்டிங்சன், வைல்ட் கார்ட், த ஹங்கர் கேம்ஸ்: பார்ட் 1 போன்ற பல திரைப்படங்களிலும் பல தொலைக்காட்சி தொடர்களிலும் நடித்துள்ளார்.

## திரைப்படங்கள்
* 2009: ஜூலி & ஜூலியா
* 2010: ஈஸி ஏ
* 2010: மார்ஜின் கால்
* 2011: கேப்டன் அமெரிக்கா: முதல் அவெஞ்சர்
* 2012: த ஹங்கர் கேம்ஸ்
* 2012: கம்பிட்
* 2013: நரன் குல நாயகன்
* 2013: தி ஃபிஃப்த் எஸ்டேட்
* 2013: த ஹங்கர் கேம்ஸ் கட்சிங் பயர்
* 2014: டிரான்ஸ்போர்மர்ஸ்: ஏஜ் ஆஃப் எக்ஸ்டிங்சன்
* 2014: த ஹங்கர் கேம்ஸ்: பார்ட் 1
* 2015: வைல்ட் கார்ட்
* 2015: த ஹங்கர் கேம்ஸ்: பார்ட் 2

## வெளி இணைப்புகள்
* 

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:அமெரிக்க நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:குரல் நடிகர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
மிலோ வேண்டிமிக்லியா

**மிலோ வேண்டிமிக்லியா** () (பிறப்பு: ஜூலை 8, 1977) ஒரு அமெரிக்க நாட்டு நடிகர் ஆவார். இவர் இயக்குநராகவும் பணியாற்றியுள்ளார். இவர் வைல்ட் கார்ட் போன்ற திரைப்படங்களிலும், ஹீரோஸ் போன்ற பல தொலைக்காட்சி தொடர்களிலும் நடித்துள்ளார்.

## ஆரம்பகால வாழ்க்கை
மிலோ வேண்டிமிக்லியா ஜூலை 8, 1977ஆம் ஆண்டு அமெரிக்காவின் கலிபோர்னியா மாகாணத்தில் பிறந்தார். இவர் ஆங்கிலேய-ஸ்காட்டிஷ் வம்சாவழியை சேர்ந்தவர்.

## வெளி இணைப்புகள்
* 

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:திரைப்பட இயக்குநர்கள்
பகுப்பு:அமெரிக்கர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பாம்பாறு (வட தமிழ்நாடு)

**பாம்பாறு**, தென்பெண்ணை ஆற்றின் துணை ஆறாகும். இந்த ஆறு ஆந்திரப் பிரதேசத்தின் குப்பம் வனப்பகுதியிலிருந்து வெளியேறும் மழைநீரில் தோன்றி, மத்தூர் ஒன்றியம் ஓதிக்குப்பம் ஏரியை வந்தடைகிறது. ஏறக்குறைய 50 ஏக்கர் பரப்பளவிலான இந்த ஏரியிலிருந்து தொடங்கும் இந்த ஆறு பர்கூர் ஒன்றியம், மத்தூர் ஒன்றியம், ஊத்தங்கரை ஒன்றியம் போன்ற பகுதிகளில் பாய்ந்து பாம்பாறு நீர்த்தேக்கம் என்னும் பெயரில், கிருட்டிணகிரி மாவட்டத்தில்  ஊத்தங்கரை வட்டம் மாரம்பட்டி அருகே அணை கட்டப்பட்டுள்ள அணையை வந்தடைகிறது.  அணை நிரம்பியபின் வெளியேறும் உபரி நீர் தென்பெண்ணை ஆற்றை வந்தடைகிறது.  ஆந்திர அரசு கட்டிய தடுப்பணைகளால் ஒதிக்குப்பம் ஏரிக்கு வரும் நீர் மிகவும் குறைந்து போயுள்ளதால் அணை பெரும்பாலும் வறண்டே காணப்படுகிறது.அணை மழை காலங்களில் முழுவதும் நிரம்பி விடும் மீன்கள் வளர்க்கப்பட்டு அதிகளவில் விற்பனை செய்யப்படுகிறது. ஊத்தங்கரை  வட்டாரத்தில்  முக்கிய நீர் ஆதாரம். ஆறும் ஆக்கிரமிப்புகளுக்கு உள்ளாகி வருகிறது. 

## குறிப்புகள்

பகுப்பு:கிருஷ்ணகிரி மாவட்ட ஆறுகள்
பகுப்பு:தென்பெண்ணை ஆற்றின் துணை ஆறுகள்‎
கம்பையநல்லூர் ஆறு

**கம்பையநல்லூர் ஆறு**  தென்பெண்ணை ஆற்றின் துணை ஆறாகும். இவ்வாறு பிக்கிலி மலையில் தோன்றி, பாலக்கோடு, அரூர்  வட்டத்தின் சில பகுதிகளில் பாய்ந்து செழுமையாக்கி தென்பெண்ணை ஆற்றில் கலக்கிறது.

## குறிப்புகள்

## வெளியிணைப்புகள்
*http://www.old.tamilkalanjiyam.com/tamil_world/districts/dharmapuri.html 

பகுப்பு:தருமபுரி மாவட்டத்தில் ஓடும் ஆறுகள்
பகுப்பு:தென்பெண்ணை ஆற்றின் துணை ஆறுகள்
வாணியாறு

**வாணியாறு** என்னும் ஆறு தென்பெண்ணை ஆற்றின் துணை ஆறாகும். இவ்வாறு சேர்வராயன் மலையில் ஏற்காடுக்கு அருகில் தோன்றி தருமபுரி மாவட்டம், பாப்பிரெட்டிப்பட்டி வட்டம் பொம்மிடி, பாப்பிரெட்டிப்பட்டிப் பகுதிகளில் பாய்ந்து அரூரைக் கடந்தது இப்பகுதிகளை செழுமையாக்கி பாம்பாற்றாேடு கலந்து சிறிது தூரத்தில் பெண்ணையாற்றாேடு சேர்கிறது.  இவ்வாற்றின் குறுக்கே வாணியாறு அணை என்னும் பெயரில் பாப்பிரெட்டிப்பட்டி அருகேயுள்ள முள்ளிக்காடு என்ற இடத்தில் அணை கட்டப்பட்டுள்ளது.

## குறிப்புகள்

பகுப்பு:கிருஷ்ணகிரி மாவட்ட ஆறுகள்
பகுப்பு:தருமபுரி மாவட்டத்தில் ஓடும் ஆறுகள்
பகுப்பு:தென்பெண்ணை ஆற்றின் துணை ஆறுகள்
வாங்குவோர் கழிவிரக்கம்

ஒன்றை வாங்கியபின், ஏற்படும் வருத்த உணர்வே **வாங்குவோர் கழிவிரக்கம்** (Buyer's Remorse) எனப்படுகிறது. இது பொதுவாக மிக விலையுயர்ந்த பொருள்களை வாங்குவதுடனே அதிகமாக சம்பந்தப்படுகிறது. இதற்கான பொதுவான காரணங்களாக ஆடம்பர குற்றவுணர்ச்சி, ஏமாற்றப்பட்டோம் எனும் எண்ணங்கள் முக்கியமாக கருதப்படுகின்றன..

இது புலப்பாட்டு முரண்பாட்டிலிருந்து தோன்றுவதாக அறியப்படுகிறது, குறிப்பாக முடிவெடுத்த பின் வரும் முரண்பாடுகளால் ஏற்படுகிறது. அதிமுதலீடுகளில் ஈடுபடும்போது, இரண்டு  ஒத்த மாற்றுக்கள் (மாற்று வழிகள், பொருள்கள்) இருக்கும்போது, இக்கழிவிரக்கம் ஏற்படுகிறது.

## குறிப்புகளும் மேற்கோள்களும்


பகுப்பு:நுகர்வோர் போக்கு